CELEX: 62009CA0546
Language: fi
Date: 2011-03-31 00:00:00
Title: Asia C-546/09: Unionin tuomioistuimen tuomio (viides jaosto) 31.3.2011 (Varhoven administrativen sadin (Bulgaria) esittämä ennakkoratkaisupyyntö) — Aurubis Balgaria AD v. Nachalnik na Mitnitsa Stolichna, aiemmin Nachalnik na Mitnitsa Sofia (Tullikoodeksi — Tullit — Tuontitullivelka — Viivästyskorko — Ajanjakso, jolta voidaan kantaa viivästyskorkoa — Hyvityskorko)

21.5.2011   
            
            
               FI
            
            
               Euroopan unionin virallinen lehti
            
            
               C 152/7
            
         Unionin tuomioistuimen tuomio (viides jaosto) 31.3.2011 (Varhoven administrativen sadin (Bulgaria) esittämä ennakkoratkaisupyyntö) — Aurubis Balgaria AD v. Nachalnik na Mitnitsa Stolichna, aiemmin Nachalnik na Mitnitsa Sofia
   (Asia C-546/09) (1)
   
   (Tullikoodeksi - Tullit - Tuontitullivelka - Viivästyskorko - Ajanjakso, jolta voidaan kantaa viivästyskorkoa - Hyvityskorko)
   2011/C 152/12
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Varhoven administrativen sad
   
      Pääasian asianosaiset
   
   
      Kantaja: Aurubis Balgaria AD
   
      Vastaaja: Nachalnik na Mitnitsa Stolichna, aiemmin Nachalnik na Mitnitsa Sofia
   
      Oikeudenkäynnin kohde
   
   Ennakkoratkaisupyyntö — Varhoven Administrativen Sad — Yhteisön tullikoodeksista 12.10.1992 annetun neuvoston asetuksen (ETY) N:o 2913/92 (EYVL L 302, s. 1) 214 artiklan 3 kohdan, 222 artiklan 1 kohdan a alakohdan ja 232 artiklan 1 kohdan b alakohdan sekä tietyistä asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 (EYVL L 253, s. 1) tulkinta — Kansallisten viranomaisten soveltama viivästyskorko tullivelan korotukselle tullien määrän tileihin kirjaamisen jälkeiseltä ajalta — Hyvityskoron soveltaminen tulli-ilmoituksen tekemisen ja maksettavan määrän myöhemmän tileihin kirjaamisen väliseen aikaan — Mahdollisuus korottaa tullia myöhemmän tileihin kirjaamisen yhteydessä tullivelan syntymispäivästä kirjaamispäivään lasketun viivästyskoron suuruisella määrällä
   
      Tuomiolauselma
   
   
               1)
            
            
               Yhteisön tullikoodeksista 12.10.1992 annetun neuvoston asetuksen (ETY) N:o 2913/92, sellaisena kuin se on muutettuna 20.11.2006 annetulla neuvoston asetuksella (EY) N:o 1791/2006, 232 artiklan 1 kohdan b alakohtaa on tulkittava siten, että kantamatta oleviin tulleihin perustuvat viivästyskorot voidaan tämän säännöksen nojalla periä vain mainitun määrän maksamista varten asetetun määräajan päättymisen jälkeiseltä ajalta.
            
         
               2)
            
            
               Asetuksen N:o 2913/92, sellaisena kuin se on muutettuna asetuksella N:o 1791/2006, 214 artiklan 3 kohtaa on tulkittava siten, että kansalliset viranomaiset eivät saa tämän säännöksen perusteella periä tullivelalliselta hyvityskorkoa alkuperäisen tulli-ilmoituksen ajankohdan ja myöhemmän tileihin kirjaamisen ajankohdan väliseltä ajanjaksolta, kun vastaavat säännökset puuttuvat tietyistä asetuksen N:o 2913/92 soveltamista koskevista säännöksistä 2.7.1993 annetusta komission asetuksesta (ETY) N:o 2454/93, sellaisena kuin se on muutettuna 28.2.2007 annetulla komission asetuksella (EY) N:o 214/2007.
            
         
               3)
            
            
               Unionin oikeuden yleiset periaatteet ja erityisesti nullum crimen, nulla poena sine lege -periaate ovat esteenä sille, että kansalliset viranomaiset soveltavat tullisäännösten rikkomiseen seuraamusta, josta ei ole nimenomaisesti säädetty kansallisessa lainsäädännössä.
            
         
      (1)  EUVL C 80, 27.3.2010.